Михаил Лермонтов
Договор

Превод от руски: Александър Миланов, —

chitanka.info

Тълпата да клейми с презрение

съюза ни неразгадан.

На хорското предубеждение

да плаща брака тежка дан.

Но не подгъвам аз колене

пред идолите на света.

Не будят в теб и във мене

те злобата и любовта.

И както ти на бала шумен

не гледаш ни едно лице,

общувам с умен и безумен,

но слушам своето сърце.

Не щастието днес цениме.

Днес според титлите ценят.

Сами не ще си измениме

и няма да ни изменят.

Тълпата нас ни е събрала,

тя ще ни пръсне по света.

Без радост беше любовта,

без скръб ще дойде и раздяла.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.